2008R0106 — ET — 26.03.2013 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B EUROOPA PARLAMENDI JA NÕUKOGU MÄÄRUS (EÜ) nr 106/2008, 15. jaanuar 2008, liidu kontoriseadmete energiatõhususmärgistuse programmi kohta (uuesti sõnastatud) (EÜT L 039, 13.2.2008, p.1)

Muudetud:









▼B

▼M1

EUROOPA PARLAMENDI JA NÕUKOGU MÄÄRUS (EÜ) nr 106/2008,

15. jaanuar 2008,

liidu kontoriseadmete energiatõhususmärgistuse programmi kohta

▼B

(uuesti sõnastatud)







EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 175 lõiget 1, võttes arvesse komisjoni ettepanekut, võttes arvesse Euroopa Majandus- ja Sotsiaalkomitee arvamust ( 1 ), olles konsulteerinud Regioonide Komiteega, toimides asutamislepingu artiklis 251 sätestatud korras ( 2 ) ning arvestades järgmist: (1) Euroopa Parlamendi ja nõukogu 6. novembri 2001. aasta määrusesse (EÜ) nr 2422/2001 (ühenduse kontoriseadmete energiatõhususmärgistuse programmi kohta) ( 3 ) tuleb teha mitmeid olulisi muudatusi. Selguse huvides tuleks nimetatud määrus uuesti sõnastada. (2) Kontoriseadmed moodustavad märkimisväärse osa elektrienergia kogutarbimisest. Ühenduse turul pakutavate eri mudelite energiatarve erineb väga suurel määral samaväärsete funktsioonide puhul ja nende energiatõhususe optimeerimiseks on märkimisväärseid võimalusi. (3) Kontoriseadmete energiatõhususe parandamine peaks aitama parandada ühenduse konkurentsivõimet ja energiavarustuse kindlust ning kaitsta keskkonda ja tarbijaid. (4) On oluline edendada meetmeid siseturu tõrgeteta toimimiseks. (5) Soovitav on kooskõlastada siseriiklikke algatusi energiatõhususmärgistuse valdkonnas, et minimeerida nende rakendamiseks võetud meetmete kahjulikku mõju tööstusele ja kaubandusele. (6) Kuna kavandatava meetme eesmärki, nimelt ühenduse kontoriseadmete energiatõhususmärgistuse programmi eeskirjade kehtestamist, ei suuda liikmesriigid täielikult saavutada ning seetõttu on seda parem saavutada ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev määrus nimetatud eesmärgi saavutamiseks vajalikust kaugemale. (7) Kyotos 11. detsembril 1997. aastal kokkulepitud Ühinenud Rahvaste Organisatsiooni kliimamuutuste raamkonventsiooni protokolliga kutsutakse üles vähendama ühenduses kasvuhoonegaaside heitkoguseid 8 % võrra hiljemalt ajavahemikul 2008 kuni 2012. Nimetatud eesmärgi saavutamiseks on tarvis otsustavamaid meetmeid süsinikdioksiidi heitkoguse vähendamiseks ühenduses. (8) Lisaks nimetatakse Euroopa Parlamendi ja nõukogu 24. septembri 1998. aasta otsuses nr 2179/98/EÜ (Euroopa Ühenduse keskkonna- ja säästva arengu alase tegevusprogrammi „Säästvuse suunas” läbivaatamise kohta) ( 4 ) energiaga seotud keskkonnanõuetes prioriteetseks seadmete energiatõhususe märgistamist. (9) Nõukogu 7. detsembri 1998. aasta resolutsioonis (Euroopa Ühenduse energiatõhususe kohta) ( 5 ) kutsutakse üles senisest enam kasutama seadmete ja varustuse märgistamist. (10) Soovitav on igal võimalusel energiatõhususe nõudeid, märgistust ja testimisviise kooskõlastada. (11) Suurema osa energiatõhusate kontoriseadmete hind on tavapärane või pisut kõrgem ning paljudel juhtudel võivad nad lisakulu mõistlikult lühikese aja jooksul saavutatava elektrisäästu kaudu tasa teha. Energiasäästu ning süsinikdioksiidi heitkoguse vähendamise eesmärke on seepärast selles valdkonnas võimalik saavutada majanduslikult tasuval viisil, tarbijaid ja tööstust kahjustamata. (12) Kontoriseadmetega kaubeldakse kogu maailmas. Kõnealuste seadmetega rahvusvahelist kauplemist ja nendega seotud keskkonnakaitset peaks soodustama Ameerika Ühendriikide valitsuse ja Euroopa Ühenduse vahel 20. detsembril 2006. aastal sõlmitud leping kontoriseadmete energiatõhususmärgistuse programmide kooskõlastamise kohta ( 6 ) (edaspidi „leping”). Lepingut tuleks rakendada ühenduses. (13) Energy Star'i energiatõhususmärgistust kasutatakse kogu maailmas. Energy Star'i märgistusprogrammi nõuete mõjutamiseks peaks ühendus selles programmis osalema ning koostama vajalikud tehnilised spetsifikatsioonid. Kehtestades koos Ameerika Ühendriikide Keskkonnakaitse Agentuuriga (USEPA) need tehnilised spetsifikatsioonid, peaks komisjon seadma eesmärgiks saavutada nõudlikud energiatõhususe tasemed, võttes arvesse ühenduse energiatõhususe poliitikat ning energiatõhususe eesmärke. (14) Kontoriseadmete energiatõhususmärgistuse programmi nõuetekohaseks rakendamiseks, tootjatele ausate konkurentsitingimuste tagamiseks ning tarbijate õiguste kaitseks on tarvis tõhusat järelevalvesüsteemi. (15) Käesolevat määrust tuleks kohaldada ainult kontoriseadmete suhtes. (16) Nõukogu 22. septembri 1992. aasta direktiiv 92/75/EMÜ (kodumasinate energia ja muude ressursside tarbimise näitamise kohta märgistuses ja ühtses tootekirjelduses) ( 7 ) ei ole kõige sobilikum õigusakt kontoriseadmete jaoks. Kontoriseadmete energiatõhususe edendamise majanduslikult kõige tulusam viis on vabatahtlik märgistusprogramm. (17) Energiatõhususmärgistuse programmi tõhusaks ja erapooletuks rakendamiseks tuleks asjakohasele organile, milleks on Euroopa Ühenduse Energy Star'i Komisjon, anda ülesanne osaleda ühiste tehniliste spetsifikatsioonide kindlaksmääramisel ja läbivaatamisel. Sellesse komisjoni peaksid kuuluma siseriiklikud esindajad ja huvitatud isikute esindajad. (18) On vaja tagada, et kontoriseadmete energiatõhususmärgistuse programm oleks järjepidev ja kooskõlas ühenduse poliitika ning ühenduse teiste märgistus- ja kvaliteedi sertifitseerimise süsteemidega, mis on kehtestatud näiteks direktiiviga 92/75/EMÜ ning oli kehtestatud nõukogu 23. märtsi 1992. aasta määrusega (EMÜ) nr 880/92 (ühenduse ökomärgise andmise süsteemi kohta) ( 8 ). (19) Energiatõhususmärgistuse programm peaks täiendama meetmeid, mis on võetud seoses Euroopa Parlamendi ja nõukogu 6. juuli 2005. aasta direktiiviga 2005/32/EÜ (mis käsitleb raamistiku kehtestamist energiat tarbivate toodete ökodisaini nõuete sätestamiseks) ( 9 ). Seetõttu on vaja tagada Energy Star'i programmi ja ökodisaini süsteemide järjepidevus ja kooskõlastatus. (20) Soovitav on kooskõlastada lepingul põhinev ühenduse Energy Star'i programm ja teised kontoriseadmete vabatahtlikud energiatõhususmärgistuse süsteemid, et vältida tarbijate eksitamist ja võimalikku turumoonutust. (21) Tuleb tagada Energy Star'i programmi rakendamise läbipaistvus ja kooskõla vastavate rahvusvaheliste standarditega, et kergendada ühenduseväliste tootjate ja eksportijate juurdepääsu süsteemile ja selles osalemist. (22) Käesolevas määruses võetakse arvesse ühenduses Energy Star'i programmi esialgsel rakendamisajal omandatud kogemusi, ning arvestades järgmist: ON VASTU VÕTNUD KÄESOLEVA MÄÄRUSE:







▼M1

Artikkel 1

Eesmärk

Käesoleva määrusega kehtestatakse liidu kontoriseadmete energiatõhususmärgistuse programmi (edaspidi „Energy Star’i programm”) eeskirjad, nagu need on määratletud Ameerika Ühendriikide valitsuse ja Euroopa Liidu vahelises kontoriseadmete energiatõhususmärgistuse programmide kooskõlastamise 10. detsembril 2012. aastal Brüsselis ja 18. jaanuaril 2013. aastal Washingtonis allkirjastatud lepingus ( 10 ) (edaspidi „leping”).

▼B

Artikkel 2

Rakendusala

Käesolevat määrust kohaldatakse kontoriseadmete suhtes, mis kuuluvad lepingu C lisas nimetatud tooterühmadesse, kui lepingu XII artikli kohastest muudatustest ei tulene teisiti.

Artikkel 3

Mõisted

Käesolevas määruses kasutatakse järgmisi mõisteid:

a) „ühine logo” – lepingu A lisas esitatud märk;

b) „programmis osalejad” – tootjad, koostajad, eksportijad, importijad, jaemüüjad ja muud isikud või üksused, kes soovivad edendada punktis c määratletud ühistele spetsifikatsioonidele vastavaid kindlaksmääratud energiatõhusaid kontoriseadmeid ning on otsustanud osaleda Energy Star'i programmis, end selleks komisjoni juures registreerides;

c) „ühised spetsifikatsioonid” – energiatõhususe ja talitlusega seotud nõuded, sealhulgas testimisviisid, mida kasutatakse, et kindlaks määrata, kas energiatõhusad kontoriseadmed on kõlblikud, et neil kasutada ühist logo.

Artikkel 4

Üldpõhimõtted

▼M1

1. Energy Star’i programm aitab täita liikmesriikide ja liidu energiatõhususe eesmärke, millele on osutatud Euroopa Parlamendi ja nõukogu 25. oktoobri 2012. aasta direktiivi 2012/27/EL (mis käsitleb energiatõhusust) ( 11 ) artiklites 1 ja 3. Programm kooskõlastatakse vajaduse korral liidu teiste märgistus- ja kvaliteedi sertifitseerimise süsteemidega ning selliste süsteemidega, nagu on eelkõige Euroopa Parlamendi ja nõukogu25. novembri 2009. aasta määrusega (EÜ) nr 66/2010 (ELi ökomärgise kohta) ( 12 ) kehtestatud liidu ökomärgise andmise süsteem, Euroopa Parlamendi ja nõukogu direktiiviga 2010/30/EL ( 13 ) kehtestatud energiamõjuga toodete energia ja muude ressursside tarbimise näitamine märgistuses ja ühtses tootekirjelduses ning Euroopa Parlamendi ja nõukogu 21. oktoobri 2009. aasta direktiivi 2009/125/EÜ (mis käsitleb raamistiku kehtestamist energiamõjuga toodete ökodisaini nõuete sätestamiseks) ( 14 ) rakendusmeetmed. Kooskõlastamine hõlmab tõendusmaterjali vahetamist ja vajaduse korral ka eri süsteemide spetsifikatsioonide ja nõuete ühtlustamist.

▼B

2. Ühist logo võivad programmis osalejad kasutada oma kontoriseadmetel ning nendega seotud reklaammaterjalidel.

3. Osavõtt Energy Star'i programmist on vabatahtlik.

▼M1

4. Liikmesriikide muud olemasolevad ja uued vabatahtlikud kontoriseadmete energiatõhususmärgistuse süsteemid võib Energy Star’i programmi kõrval kasutusse jätta.

5. Ilma et see piiraks vastavushindamismenetlust ja vastavusmärgistust käsitlevate liidu eeskirjade ja/või liidu ning kolmandate riikide vahel liidu turule juurdepääsu kohta sõlmitud rahvusvaheliste lepingute kohaldamist, võivad komisjon või liikmesriigid liidu turule viidavaid käesoleva määrusega hõlmatud tooteid kontrollida, et teha kindlaks nende vastavus käesoleva määruse nõuetele.

▼B

Artikkel 5

Programmis osalejate registreerimine

1. Programmis osalemise taotlused esitatakse komisjonile.

2. Otsuse lubada taotlejal programmis osaleda teeb komisjon pärast kontrollimist, kas taotleja on nõustunud täitma lepingu B lisas sisalduvaid juhiseid ühise logo kasutajale. Komisjon avaldab programmis osalejate ajakohastatud loetelu Energy Star'i veebilehel ja edastab selle regulaarselt liikmesriikidele.

▼M1

Artikkel 6

Energiatõhususe kriteeriumide edendamine

1. Ilma et see piiraks liidu ja liikmesriikide õiguse ja majanduslike kriteeriumide kohaldamist, kehtestavad valitsusasutused Euroopa Parlamendi ja nõukogu 31. märtsi 2004. aasta direktiivi 2004/18/EÜ (ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta) ( 15 ) tähenduses lepingu kehtivuse ajaks energiatõhususe nõuded, mis on vähemalt samaväärsed ühiste spetsifikatsioonidega asjade riigihankelepingute jaoks, mille maksumus vastab kõnealuse direktiivi artiklis 7 sätestatud piirmääradele või ületab neid. Liikmesriigid ergutavad piirkondliku ja kohaliku tasandi ostjaid neid nõudeid järgima. Käesolev artikkel ei piira direktiivi 2012/27/EL artikli 6 ja III lisa punkti c kohaldamist.

2. Ilma et see piiraks liidu ja liikmesriikide õiguse ja majanduslike kriteeriumide kohaldamist, kehtestavad komisjon ja teised liidu institutsioonid lepingu kehtivuse ajaks energiatõhususe nõuded, mis on vähemalt samaväärsed ühiste spetsifikatsioonidega asjade riigihankelepingute jaoks, mille maksumus vastab direktiivi 2004/18/EÜ artiklis 7 sätestatud piirmääradele või ületab neid.

▼M1 —————

▼M1

Artikkel 8

Euroopa Liidu Energy Star’i komisjon

1. Komisjon loob Euroopa Liidu Energy Star’i komisjoni (European Union Energy Star Board, edaspidi „EUESB”), millesse kuuluvad artiklis 9 osutatud siseriiklikud esindajad ning asjasse puutuvate huvitatud isikute esindajad. EUESB jälgib Energy Star’i programmi rakendamist liidus ning vajaduse korral nõustab ja abistab komisjoni tema juhtüksuse rolli täitmisel lepingu IV artikli tähenduses.

2. Komisjon tagab, et EUESB järgib oma tegevuses võimaluste piires iga kontoriseadmete rühma suhtes põhimõtet, et kõik, kelle huvid on teatava tooterühmaga seotud, näiteks tootjad, jaemüüjad, importijad, keskkonnakaitsjate rühmad ja tarbijaorganisatsioonid, osalevad tasakaalustatult.

3. Komisjon, keda abistab EUESB, jälgib ühist logo kandvate toodete poolt turu hõlvamist ja kontoriseadmete energiatõhususe arengut eesmärgiga vaadata ühised spetsifikatsioonid õigeaegselt uuesti läbi.

4. Komisjon kehtestab EUESB töökorra, võttes arvesse siseriiklike esindajate arvamust EUESBs.

▼B

Artikkel 9

Siseriiklikud esindajad

Iga liikmesriik määrab vastavalt vajadusele siseriiklikud energiapoliitika eksperdid, asutused või isikud (edaspidi „siseriiklikud esindajad”), kes vastutavad käesoleva määrusega ettenähtud ülesannete täitmise eest. Kui on määratud rohkem kui üks siseriiklik esindaja, määrab liikmesriik kindlaks nende esindajate vastavad volitused ning nende suhtes kehtivad kooskõlastamisnõuded.

Artikkel 10

Tööplaan

Vastavalt artiklis 1 sätestatud eesmärkidele kehtestab komisjon tööplaani. Tööplaani kuulub Energy Star'i programmi arengustrateegia, milles kinnitatakse järgmiseks kolmeks aastaks:

▼M1

a) energiatõhususe parandamise eesmärgid, pidades silmas tarbija ja keskkonna võimalikult täieliku kaitstuse vajadust ning turu hõlvamist, mida Energy Star’i programm peaks püüdma liidu tasandil saavutada;

▼B

b) mittetäielik loetelu kontoriseadmetest, mis tuleks esmajärjekorras kaasata Energy Star'i programmi;

c) õppe- ja müügiedendusalgatused;

d) ettepanekud Energy Star'i programmi ning liikmesriikide muude vabatahtlike energiatõhususmärgistuse süsteemide kooskõlastamise ja koostoimimise kohta.

Komisjon vaatab oma tööplaani üle vähemalt kord aastas ja teeb selle avalikult kättesaadavaks.

▼M1

Artikkel 11

Ettevalmistused tehniliste kriteeriumide läbivaatamiseks

1. Selleks et valmistada ette lepingu C lisa ühiste spetsifikatsioonide ja kontoriseadmete tooterühmade läbivaatamine, võetakse lõigetes 2–5 sätestatud meetmed enne esialgse ettepaneku esitamist või USEPA-le vastamist lepingus ja nõukogu 13. novembri 2012. aasta otsuses 2013/107/EL (Ameerika Ühendriikide valitsuse ja Euroopa Liidu vahelise kontoriseadmete energiatõhususmärgistuse programmide kooskõlastamise lepingu allkirjastamise ja sõlmimise kohta) ( 16 ) sätestatud menetluste kohaselt.

2. Komisjon võib taotleda EUESB-lt lepingu või toote ühiste spetsifikatsioonide läbivaatamise ettepanekute tegemist. Komisjon võib teha EUESB-le ettepaneku vaadata läbi toote ühised spetsifikatsioonid või leping. EUESB võib komisjonile ettepaneku teha ka omal algatusel.

3. Komisjon konsulteerib EUESBga, kui ta on USEPA-lt saanud lepingu muutmise ettepaneku.

4. Komisjonile oma arvamust esitades võtavad EUESB liikmed arvesse teostatavus- ja turu-uuringute tulemusi ning parimaid olemasolevaid energiatarbimise vähendamise tehnoloogiaid.

5. Komisjon võtab eelkõige arvesse sihti kehtestada ambitsioonikad ühised spetsifikatsioonid, nagu on ette nähtud lepingu I artikli lõikega 3, et vähendada energiatarbimist, ning võtab nõuetekohaselt arvesse olemasolevat tehnoloogiat ja kaasnevaid elutsüklikulusid. Enne arvamuse esitamist uute ühiste spetsifikatsioonide kohta võtab EUESB eriti arvesse ökodisaini käsitlevate uurimuste viimaseid tulemusi.

▼B

Artikkel 12

Turujärelevalve ja kuritarvituste kontrollimine

1. Ühist logo võib kasutada üksnes lepinguga hõlmatud toodetel ning kooskõlas lepingu B lisas sisalduvate juhistega ühise logo kasutajale.

2. Keelatakse vale või eksitav reklaam või sellise märgise või logo kasutamine, mida võib segi ajada ühise logoga.

▼M1

3. Komisjon tagab ühise logo nõuetekohase kasutamise, võttes või kooskõlastades lepingu IX artikli lõigetes 2, 3 ja 4 kirjeldatud meetmeid. Kui see on asjakohane, võtavad liikmesriigid eelkõige artikli IX lõikes 5 kirjeldatud meetmeid, et tagada oma territooriumil käesoleva määruse järgimine, ning teavitavad komisjoni. Liikmesriigid võivad edastada komisjonile tõendid programmis osalejate rikkumisjuhtude kohta, et komisjon saaks ise meetmeid võtta.

Artikkel 13

Läbivaatamine ja muutmine

Enne kui lepinguosalised arutavad lepingu pikendamist vastavalt lepingu XIV artikli lõikele 2, hindab komisjon Energy Star’i mõju kontoriseadmete energiatõhususe parandamisele, uute töökohtade loomisele ja tootjatele turul uute võimaluste loomisele ning hindab muid poliitikavalikuid, näiteks liidu õigusaktidega, eelkõige direktiividega 2009/125/EÜ ja 2010/30/EL, loodud võimalusi. Hindamise tulemused tehakse teatavaks Euroopa Parlamendile ja nõukogule hiljemalt kaks aastat enne lepingu kehtivusaja lõppemist.

▼M1 —————

▼B

Artikkel 15

Kehtetuks tunnistamine

Määrus (EÜ) nr 2422/2001 tunnistatakse käesolevaga kehtetuks.

Viiteid kehtetuks tunnistatud määrusele käsitatakse viidetena käesolevale määrusele ja neid tuleb lugeda vastavalt lisas esitatud vastavustabelile.

Artikkel 16

Lõppsätted

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









LISA







Määrus (EÜ) nr 2422/2001 Käesolev määrus Artikkel 1 Artikkel 1 Artikli 1 viimane lause — Artikkel 2 Artikkel 2 Artikkel 3 Artikkel 3 Artikli 4 lõige 1 Artikli 4 lõige 1 Artikli 4 lõige 2 Artikli 4 lõige 2 — Artikli 4 lõige 3 Artikli 4 lõige 3 Artikli 4 lõige 4 Artikli 4 lõige 4 Artikli 4 lõige 5 Artikkel 5 Artikkel 5 Artikli 6 lõige 1 — Artikli 6 lõige 2 — Artikli 6 lõige 3 Artikkel 6 Artikkel 7 Artikkel 7 Artikli 8 lõige 1 Artikli 8 lõige 1 Artikli 8 lõige 2 — Artikli 8 lõige 3 Artikli 8 lõige 2 — Artikli 8 lõige 3 Artikli 8 lõige 4 Artikli 8 lõige 4 Artikli 8 lõige 5 — Artikkel 9 Artikkel 9 Artikli 10 esimese lõigu sissejuhatav osa Artikli 10 esimese lõigu sissejuhatav osa Artikli 10 esimese lõigu esimene taane Artikli 10 esimese lõigu punkt a Artikli 10 esimese lõigu teine taane Artikli 10 esimese lõigu punkt b Artikli 10 esimese lõigu kolmas taane — — Artikli 10 esimese lõigu punkt c Artikli 10 esimese lõigu neljas taane Artikli 10 esimese lõigu punkt d Artikli 10 teise lõigu esimene lause Artikli 10 teine lõik Artikli 11 esimene lõik Artikli 11 lõige 1 Artikli 11 punkt 1 Artikli 11 lõige 2 Artikli 11 punkt 2 Artikli 11 lõige 3 Artikli 11 punkti 3 esimene lause Artikli 11 lõige 4 Artikli 11 punkti 3 teine lause Artikli 11 lõike 5 esimene lause — Artikli 11 lõike 5 viimane lause Artikkel 12 Artikkel 12 Artikkel 13 — — Artikkel 13 Artikli 14 esimene lõik Artikkel 14 Artikli 14 teine lõik — — Artikkel 15 Artikkel 15 Artikkel 16 Lisa —